Barry Keoghan

Barry Keoghan (s. 18. lokakuuta 1992 Dublin) on irlantilainen näyttelijä. Vuonna 2020 The Irish Times listasi Keoghanin kaikkien aikojen 27. parhaaksi irlantilaiseksi näyttelijäksi.

Keoghan tuli tunnetuksi näyteltyään elokuvissa Dunkirk (2017) ja The Killing of a Sacred Deer (2017). Hän on myös esiintynyt elokuvissa ’71 (2014), Trespass Against Us (2016) ja The Green Knight (2021) sekä minisarjassa Chernobyl (2019). Hän myös näytteli Druigia Marvel Cinematic Universen supersankarielokuvassa Eternals (2021).

Vuonna 2022 Keoghan näytteli yhtä pääroolia Martin McDonaghin mustassa komediassa The Banshees of Inisherin, josta hän sai parhaan miessivuosan Oscar-ehdokkuuden. Hänet myös palkittiin roolistaan parhaan miessivuosan Bafta-palkinnolla.

Vuodesta 2021 Keoghan on seurustellut Alyson Kieransin kanssa. Heidän esikoispoikansa, Brando, syntyi vuonna 2022.

Lähteet

Aiheesta muualla 
 

Irlantilaiset näyttelijät
Vuonna 1992 syntyneet
Elävät henkilöt